
UVOD

Fizička distribucija je proces dostavljanja proizvoda potrošačima. Fizička distribucija počinje u fabrici. Menadžeri biraju niz skladišta (skladišnih mesta) i prevoznike koji će isporučiti proizvode do krajnjih destinacija, u željeno vreme po najnižim ukupnim troškovima. Nedavno se fizička distribucija proširila na širi koncept upravljanja lancem snabdevanja. Upravljanje lancem snabdevanja počinje ranije od fizičke distribucije – ono pokušava da nabavi potrebne inpute (sirovine, komponente i kapitalnu opremu), da ih efikasno pretvori u gotove proizvode i da ih otpremi do krajnjih odredišta. Perspektiva lanca snabdevanja može da pomogne organizaciji da identifikuje superior- ne dobavljače i distributere i poboljša produktivnost, koja smanjuje troškove organizacije. Međutim, koncept upravljanja lancem snabdevanja posmatra tržišta samo kao odredišta. Organizacija bi bila efikasnija uzimajući prvo u obzir zahteve svog ciljnog tržišta i onda dizajnirajući lanac snabdevanja unazad od te tačke. Ovo je posmatranje sa aspekta marketing logistike. Marketing logistika obuhvata planiranje, primenu i kontrolu fizičkih tokova materijala i finalnih proizvoda od mesta nastanka do mesta upotrebe, da bi se zadovoljili zahtevi potrošača uz profit. Ukratko, marketing logistika obuhvata dostavljanje pravog proizvoda, pravom potrošaču, na pravo mesto, u pravo vreme. Logistika je povezana sa obavljanjem niza fizičko-distributivnih aktivnosti, kao što su transport, skladištenje, držanje zaliha, manipulisanje, pakovanje i sl., koje su u funkciji fizičkog transfera proizvoda od proizvođača do potrošača. Taj fizički transfer može biti realizovan direktno, ili preko manjeg ili većeg broja posrednika. Otuda je logistika usko povezana sa fizičkom distribucijom, pa se ti termini često koriste kao sinonimi. Fizička distribucija je uži termin od marketing logistike. Ona se odnosi na deo logističkog sistema koji je povezan sa kretanjem i skladištenjem finalnih proizvoda od proizvođača (prodavca) do potrošača (kupca). Marketing logistika zahteva sisteme integrisane logistike i obuhvata upravljanje materijalima, sisteme toka materijala i fizičku distribuciju podstaknutu informacionom tehnologijom. 
Informacioni sistemi imaju ključnu ulogu u upravljanju marketing logistikom, a posebno kompjuteri, terminali prodaje, jedinstveni kodovi proizvoda, elektronska razmena podataka i elektronski transfer sredstava. Marketing logistika obuhvata nekoliko aktivnosti. Prva je predviđanje prodaje, na osnovu koga organizacija planira distribuciju, proizvodnju i nivo zaliha. Planovi proizvodnje ukazuju na materijale koje odeljenje nabavke mora da poruči. Ovi materijali stižu unutrašnjim transportom, ulaze u prijemnu oblast i skladište se na zalihama sirovina. Sirovine se pretvaraju u gotove proizvode. Gotovi proizvodi izlaze sa pokretne trake i prolaze kroz proces pakovanja, skladištenja u fabrici, unutrašnji i spoljašnji transport, skladištenje na terenu, isporuku i usluživanje potrošača. Menadžment je postao zainteresovan za ukupne troškove marketing logistike, koji mogu iznositi do 30 ili 40 procenata od troškova proizvoda. Niži troškovi marketing logistike omogućavaju niže cene, povećanje profita, ili oboje. Mada troškovi marketing logistike mogu da budu visoki, dobro planiran program logistike može biti jako konkurentno sredstvo. Kompanije mogu privući dodatne potrošače putem ponude boljih usluga ili niže cene na osnovu poboljšanja marketing logistike.

1. LOGISTIČKI SISTEMI


Tehnološke promene u svetu zahtevaju inovacije i unapređenje poslovne strategije svih preduzeća i kompanija. Prednost imaju ona preduzeća i kompanije čije je poslovanje zasnovano na brzom informisanju. U tržišno orjentisanoj privredi, gde postoji snažna konkurencija, traži se ekonomičnija i kvalitetnija proizvodnja, kao i kvalitetna usluga isporuke, pri čemu informacija ima presudnu ulogu. Prava informacija, u pravo vreme i na pravom mestu pruža mogućnosti pravovremenog i adekvatnog reagovanja na stroge zahteve tržišta, kako u proizvodnji, tako i u trgovini. Informacije o proizvodu nisu neophodne samo potrošaču, neophodne su u svim karikama logističkog lanca, od proizvodnje do distribucije krajnjem korisniku. Proizvođaču se postavlja zahtev za upravljanjem i praćenjem procesa proizvodnje, za upravljanjem i praćenjem zaliha kako bi se obezbedio neometan proces proizvodnje. U distribuciji se postavlja zahtev za kvalitetnom uslugom isporuke (pouzdanost isporuke, spremnost za isporuku, vreme isporuke i dr.). Primenom savremenih informacionih tehnologija neophodno je obezbediti informacije o proizvodu duž celog logističkog lanca. Sedamdesetih godina prošlog veka uočene su značajne tehnološke rezerve u procesima transporta, skladištenja, pakovanja i drugim procesima čiji je osnovni cilj realizacija tokova robe u svim fazama - od pripreme proizvodnje do konačne potrošnje proizvedenih dobara. Posmatrani procesi imaju veliki značaj i sa aspekta troškova i sa aspekta angažovanog rada. Iz navedenih razloga promovisan je princip globalnog i jedinstvenog snižavanja svih troškova povezanih sa kretanjem robe (od faze nabavke sirovina do faze isporuke krajnjem korisniku) i povećanja profita. Ovako definisane faze pokrivaju se terminom logistika. Logistika se definiše kao multidisciplinarna oblast koja obuhvata sve aktivnosti koje omogućavaju oblikovanje, planiranje, usmeravanje, projektovanje, upravljanje i kontrolu u svim procesima kretanja robe, energije i informacija kroz različite sisteme.
 Područje logistike može se raščlaniti na četiri funkcionalna podsistema: Podsistem logistike nabavke, koji obuhvata sve tokove sirovina, poluproizvoda, pomoćnih materijala i rezervnih delova od dobavljača do skladišta repromaterijala u proizvodnom preduzeću; Podsistem logistike proizvodnje, koji obuhvata sve materijalne tokove koji prolaze (obrađuju se, prerađuju ili troše) kroz procese proizvodnje; Podsistem  logistike distribucije,  koji  obuhvata sve tokove finalnih proizvoda od skladišta finalnih proizvoda do krajnjih korisnika; Podsistem logistike snabdevanja i izvlačenja koji obuhvata sve tokove otpadnih materijala, povratne tokove proizvoda i prazne ambalaže. Ako se fizički lanac posmatra kao posledica realizacije niza logističkih osnovnih funkcija (transport, pretovar, skladištenje), onda se može utvrditi da se sa ovim fizičkim logističkim lancem podudara informacioni lanac, koji odražava pojedinosti fizičkog događanja tj. fizičkih aktivnosti. Pri tome, tokovi informacija se kreću na isti način kao i robni tokovi. Robni i informacioni tokovi logističkog lanca jednog preduzeća prikazani su na slici 2. Funkcija informativnih tokova je da realizuju upravljanje i kontrolu nad robnim tokovima. Po pravilu, kretanje robnih tokova se obavlja jednoznačno, dok kretanje informacionih tokova karakterišu mnogobrojne petlje. Informacioni tokovi mogu prolaziti i preko dopunskih područja koje robni tokovi uopšte ne dodiruju. U odnosu na funkciju upravljanja informacionim tokovima, postavlja se neposredan zahtev prema kome informacioni tokovi treba da se kreću ispred robnih tokova, i na taj način da omoguće blagovremeno i neometano odvijanje fizičkih procesa i realizaciju fizičkog logističkog lanca sa optimalnim troškovima. Informacioni tokovi mogu da se kreću i paralelno sa robnim tokom, pri čemu oni tada postaju nosioci podataka o samoj robi, pošiljaocu, primaocu ili vlasniku robe.
2. LOGISTIČKE AKTIVNOSTI
1. Izvršavanje narudžbina – određenje osnovnih pojmova, informacije u narudžbini, funkcije, zadaci, oblici obrade narudžbine, izvršavanje narudžbine i upravljanje zalihama

2. Upravljanje zalihama – pojam i uloga zaliha u logističkom sistemu, klasifikacija zaliha, utvrđivanje zaliha, planiranje zaliha, projektovanje optimalnih zaliha, praćenje i kontrola zaliha

3. Skladištenje – pojam, svrha, ciljevi, zadaci, skladišni procesi i uže organizacijske jedinice unutar skladišta, vrste skladišta, lokacija i unutarnje uređenje skladišta, smeštaj i raspored robe u skladištu, informacijsko-komunikacijski sistem skladištenja, troškovi skladištenja

4. Pakovanje – sistem pakovanja, funkcije pakovanja, zahtevi pakovanja i upravljanje ambalažom, vrste «pakovanja» i logističke jedinice pakovanja (paleta, kontejner)
5. Transport – pojam (transportni sistem, transportne grane, transportni proces), uloga u logistici, transportni lanac, spoljni promet (drumski, železnički, pomorski, vazdušni), unutrašnji promet (diskontinuirani, kontinuirani).

3. UVOD U UPRAVLJANJE ZALIHAMA


Upravljanje zalihama svakako je jedan od najvažnijih logističkih zadataka. Mnoge se kompanije susreću s problemima, koji otežavaju pronalaženje optimalne politike upravljanja zaliha: nepredvidivošću potražnje, dugim vremenima isporuke, nepouzdanim procesom nabavke, velikim brojem artikala, kratkim vremenom potražnje za određenim proizvodom. Optimalno upravljanje poslovnim procesom zahteva usklađivanje sa svim proizvodnim, nabavnim i distribucijskim aktivnostima unutar logističkog lanca. Ono stoga nije jednostavan problem pojedinog učesnika mreže, već problem koji za svako pojedino rešenje traži informacije na novou celog sistema. Najvažniji razlozi, koji uslovljavaju potrebu održavanja zaliha su sledeći: 

1. Da bi kompanija osigurala dostupnost robe u slučaju neplaniranih zahteva kupaca. Neplanirani nedostatak materijala može dovesti do gubitka kupca, odnosno profita. Iako je zahtev kupca uvijek teško predvideti, ovaj problem postaje sve izraženiji u novije vreme. Razlozi za to su sledeći:

- Broj proizvoda kao i njihovih varijanti postaje sve veći, a njihov životni vek na tržištu sve kraći. To znači da je za ovakvu robu nedostupna ili su oskudne informacije o dosadašnjim zahtevima tržišta.

- U vremenu sve veće globalizacije  raste broj konkurentskih proizvoda. Relativno je jednostavno predvideti potražnju za određenom vrstom proizvoda, odnosno za ukupnim brojem proizvoda u istoj grupi proizvoda. Međutim, jako je teško predvideti zahtev za pojedinim proizvodom iz te grupe. Npr. mnogo je lakše proceniti ukupnu godišnju potražnju evropskog tržišta u luksuznoj klasi automobila, nego predvideti tržišni uspeh novog modela iz te klase koji dolazi na tržište.
2. Nepouzdana nabavka i isporuka robe. Ovde su uključena moguća kašnjenja ili nedostatak robe kod dobavljača, odnosno njena nestalna kvaliteta i cena.

3. Povoljnije cene transporta za veće količine robe (jasno je da to za posledicu ima porast zaliha).

Iz gornjeg proizlazi zaključak, da je procena potražnje za određenom robom ključni faktor u politici određivanja zaliha i formiranja narudžbi. U osnovi razlikuju se dva modela potražnje: nezavisni i zavisni model potražnje (slika 1.).

Slika 1.- Modeli potražnje preduzeća Klas

Zalihe u sistemu potražnje svoj naziv izvode neposredno iz pojma nezavisne potražnje, pod čime se podrazumeva potražnja koju određuje tržište, tj. potražnja koja se formira izvan proizvodnog procesa. U prvom redu na potražnju utiče cena proizvoda, dohodak potrošača i mnoge druge okolnosti. Ovo su najčešće zalihe gotovih proizvoda te zalihe rezervnih delova namenjenih za zamenu neispravnih delova nekog proizvoda. Za razliku od nezavisne narudžbine, zavisna narudžba zavisi o nečijoj potražnji za delovima ili komponentama. Njen značaj je da se proizvodnja odvija u serijama. Za objašnjenje ove dve potražnje daćemo primer hleba. Sama potražnja za hlebom je nezavisna veličina s gledišta upravljanja proizvodnjom jer je ona određena od strane tržišta. Međutim, potražnja za hlebom je zavisna veličina i izvodi se iz potražnje za hlebom (izvodi se na osnovi relacije da jedan hleb ima četiri osnovne komponente, tj sastojaka). Dakle, potražnja za tim sastojcima zavisi od potražnji za hlebom kao konačnom proizvodu. Različiti modeli potražnje osnova su za različite pristupe upravljanja zalihama (Schroeder, 1999). Za nezavisnu potražnju je svojstvena filozofija nadopunjavanja, dok je zavisna potražnja orijentirana na filozofiju potreba. Filozofija nadopunjavanja znači da se zalihe odmah nadopunjavaju nakon njihovog smanjenja u cilju da roba uvek bude spremna za kupce. Pri tome je izlaz iz skladišta ujedno signal za slanje narudžbine za dodatnim količinama. Filozofija potreba polazi od toga da se veličina narudžbi treba temeljiti na potrebama za visokom razinom materijala, što znači da se smanjenjem zalihe ne naručuju dodatne količine sirovina. Dodatne količine se naručuju samo ako zahtev proizlazi iz potrebe za većom zalihom u budućnosti, Razlike između zavisne i nezavisne potražnje donele su značajan napredak u upravljanju zalihama i upravljanju proizvodnjom. Kod nezavisne potražnje za upravljanje zalihama razvijene su različite vrste modela koji se mogu koristiti za nadopunjavanje zaliha, od kojih je najpoznatiji model ekonomične količine narudžbina. S druge strane kod zavisne potražnje zaliha razvijeni su različiti modeli, od kojih su najpoznatiji model planiranja potreba materijala (Material Requirements Plannung – MRP) i model planiranja resursa za proizvodnju (Manufacturing Resource Planning - MRP II). U nastavku rada detaljnije su opisani ovi modeli, koji se koriste kako za lako za upravljanje zalihama jednog učesnika lanca, tako i na razini celokupne logističke mreže.
3. 1. POJAM I SVRHA ZALIHA

U literaturi postoji više definicija zaliha. Prema Ammeru (Ammer, 1984) zalihe su vlastiti materijali koji se koristi u poslovanju, odnosno koji je namjenjen unutarnjoj potrošnji ili na prodaju, a uključuju sirovine (raw material), poluproizvode (intermediate products), materijal u radu (work-in process - WIP) i gotove proizvode (final product). Sličnu definiciju nalazi se u literaturi (Majstorović, 2001), gde se navodi da se pod zalihama podrazumevaju uskladišteni materijali koji se koriste u cilju osiguranja normalne proizvodnje i zadovoljavanja potreba kupaca.

Prema tome, zalihe se mogu podeliti prema fazi u kojoj se nalaze tokom proizvodnog procesa:

· zalihe sirovina (repromaterijala),

· zalihe nedovršene proizvodnje (materijali unutar proizvodnog procesa),

· zalihe gotovih proizvoda.

Za prikaz zaliha najčešće se koristi model lijevka (Wiendahl, 1995), koji je prikazan na slici 3.1. Pretpostavka je da se analizira radno mesto, koje može biti jedno radno mesto, skupina radnih mesta, odeljenje ili celokupna tvornica. Iz slike se vidi da određeni radni nalozi ulaze u sustav (ulaz), određeni su u stanju čekanja (zaliha), dok neki napuštaju sustav (izlaz). Kada se radno mesto promatra duze vremensko radoblje (referentno razdoblje), rezultati se mogu prikazati krivuljama. 

Slika 3.1. - Konstrukcija dijagrama prolaska pomoću modela levka (Wiendahl, 1995)
Na desnom delu slika 13.1. vidi se ulazni i izlazni tok. Za ulazni tok mora se odrediti količina rada koju treba obaviti na početku referentnog razdoblja (početna zaliha). Od ove tačke krivulja je crtana sumirajući ulazne naloge (sa sadržajem rada danim u radnim satima) u odgovarajućim vremenima ulaza, sve do kraja referentnog razdoblja. Isto tako je određen izlazni tok, na način da se sumiraju završene narudžbine s njihovim sadržajima u odgovarajućim izlaznim vremenima, počevši od ishodišta koordinatnog sistema. S obzirom da obje krivulje zajedno opisuju prolaz narudžbi kroz sustav ovaj je prikaz nazvan dijagramom prolaska. Na kraju referentnog razdoblja takođe postoji određena zaliha, koja se naziva konačna zaliha. Ako se ova konačna zaliha prihvati kao početna za sljedeće referentno razdoblje dijagram prolaska tada predstavlja kontinuirani opis radnog mesta.

U principu preduzeće mora raspolagati određenom količinom zaliha kojom se osigurava normalno poslovanje. U slučaju velikih zaliha povećavaju se troškovi, blokirana su obrtna sredstva, potrebna su velika skladišta itd. S druge strane, u slučaju premalih zaliha postoji opasnost od prekida proizvodnje, a time i povećanja troškova. U smislu mogućnosti i prihvatljivosti odvijanja procesa, svrha je zaliha u sledećem:

· zaštititi poslovanje i proizvodnju u uvjetima neizvesnosti,

· omogućiti ekonomičnu nabavu i proizvodnju

· pokriti anticipirane promjene u ponudi i potražnji,

· omogućiti tok materijala unutar proizvodnog odnosno poslovnog sistema.

Kada bi se neizvesnost u poslovanju i proizodnji  mogla odstaniti, zalihe bi bile nepotrebne. Međutim, neizvjesnost je prisutna u određenoj mjeri, kako na strani ponude i potražnje, tako i u samom proizvodnom procesu. Zalihe su prema tome, u uslovima neizvesnosti, s obzirom da se ne može u potpunosti odstraniti, javljaju sa zadaćom da štetne uticaje svedu na najmanju moguću meru. Zalihe koje se javljaju u takvoj ulozi nazivaju se sigurnosnim zalihama.

4. UPRAVLJANJE ZALIHAMA NA NIVOU LOGISTIČKE MREŽE

Do sada razmatrani modeli bavili su se problemom optimiziranja zaliha, odnosno smanjenja troškova samo jednog učesnika u logističkom lancu. Najvažniji cilj je smanjenje troškova celog sistema. Zbog toga je potrebno ispitati odnose između različitih učesnika i njihov uticaj na formiranje efikasne politike zaliha svakog učesnika. Da bi se objasnio ovaj problem, razmatra se distribucijski sistem u kojem jedno skladište opslužuje niz korisnika. Pretpostavlja se sledeće:

· Postoji jedinstvena politika zaliha, kojoj je cilj optimiziranje troškova unutar celog sistema.

· Onaj ko donosi odluku, ima uvid u podatke o zalihama kod svakog naručitelja i u skladištu.

Pod ovim uslovima model upravljanja “zalihama u lancu posmatranog učesnika” daje efikasan način optimiziranja sistema. Ovaj model primenjiv je za upravljanje znatno kompleksnijim logističkim sistemima. Po tom konceptu, zalihe u lancu posmatranog učesnika (u ovom slučaju to je preduzeće Klas) jednake su njegovim stvarnim, fizičkim zalihama i svim zalihama put dole u lancu (do najnižeg nivoa, odnosno onog koji predaje robu konačnom kupcu). Npr. za preduzeće Klas, te su zalihe jednake zalihama u sopstvenom skladištu, plus roba u transportu prema maloprodajnim učesnicima, plus roba na njihovim skladištima. Odgovarajuća pozicija zaliha u lancu skladišta ubraja i količinu robe u narudžbama prema dobavljaču koja još treba stići (slika 1.).

Slika 2.- Pozicija zaliha u preduzeću Krajina Klas Banja Luka

Ovo omogućava sledeći efikasan pristup upravljanju zalihama:

1. Pojedini naručitelji na najnižem nivou (ovde maloprodajna mesta) održavaju zalihe prema s, S modelu. Tačka nove narudžbine s i nivo naručivanja S , pronalaze se za svakog naručitelja.

2. Politika održavanja zaliha skladišta, bazira se na poziciji zaliha u lancu skladišta. Na ovoj osnovi izračunavaju se nivoi s i S za skladište. Skladište šalje narudžbinu za popunjavanje zaliha u svom lancu do pozicije S , svaki put kada pozicija tih zaliha padne na s.

Tačka s , koja označava poziciju novog zahteva izračunava se iz:

gde su:

Le = Vreme isporuke kroz lanac posmatranog učesnika, definisano za ovaj slučaj kao  
vreme isporuke robe od skladišta do kupca, plus vreme isporuke od dobavljača do 
skladišta.

AVG = Prosečna krajnja potražnja prema svim maloprodajnim mestima (prosečna 
zbirna potražnja).

STD = Standardna devijacija takve potražnje.

Ova tehnika uspešno se može primeniti za optimizovanje složenijih logističkih lanaca, koji imaju više nivoa, uz uslov osiguravnja centralizovanog odlučivanja i ukupne raspoloživosti informacija za donositelja odluka.

5.
TROŠKOVI UPRAVLJANJA ZALIHAMA PREDUZEĆA KLAS I PRAKTIČNE SMERNICE ZA NJIHOVO SMANJENJE

Troškovi upravljanja zalihama i distribucijskih centara uključuju tri osnovne komponente:

1. Trošak rukovanja (manipulacije) robom. Ovde su uključeni troškovi rada i sredstava za manipulaciju materijalom, koji su proporcionalni količini protoka robe kroz skladište.

2. Fiksni troškovi, uključuju sve troškove koji su nezavisni od veličine protoka materijala kroz skladište. Ovi su troškovi proporcionalni s veličinom skladišta (kapacitetom), ali ta zavisnost nije linearna. Slika 2.. prikazuje zavisnost ovih troškova kao funkciju kapaciteta skladišta. Vidljivo je da su oni konstantni za određeni raspon veličina skladišta.

3. Troškovi čuvanja zaliha,  proporcionalni su prosečnom stanju zaliha.

Određivanje prvih - troškova manipulacije, relativno je jednostavno. Oni se dobiju množenjem protoka robe s jediničnom cenom manipulacije. Za druge dve kategorije troškova, pronalaženje pravih vrednosti dosta je složenije. Da bi se pojasnila složenost ovakvih problema, pretpostavimo da u toku jedne godine skladište Klas isporuči 1000 komada jednog artikla. Ovih 1000 komada nije naručeno odjednom, niti u jednakim vremenskim razmacima. Osim toga, pojedine narudžbine podrazumevaju različite količine proizvoda. Budući da je roba isporučivana u više navrata, potrebno prosečno stanje zaliha je znatno niže od 1000 komada. Informacije o godišnjem prometu i prosečnom stanju zaliha iz preduzeća Klas, ne daju nam pravu informaciju o prostornom kapacitetu koji je potrebno rezervisati za proizvode u skladištu, zbog toga što taj prostor treba odrediti na osnovu najvećeg, a ne prosečnog stanja zaliha ili ukupnog prometa. Prema tome, merodavni podaci za kvalitetno projektovanje svih elemenata logističke mreže uključuju uz ukupni godišnji promet i podatke o stvarnom stanju zaliha u pojedinom trenutku u odnosnom preduzeću.

Slika 3. - Fiksni troškovi skladišta preduzeća Klas kao funkcija njegovog kapaciteta.
Do procene godišnjih troškova čuvanja zaliha, može se doći i bez poznavanja informacija o stanju zaliha u svakom trenutku u ovom preduzeću. U svrhu ovoga traži se poznavanje “koeficijenta obrtanja zaliha”, koji ima tipične vrednosti za pojedine proizvode, a definisan je kao mera godišnjeg prometa i prosečnog stanja zaliha. Na osnovu toga može se proceniti prosečna veličina zaliha kao:

Množenjem dobijenog iznosa s godišnjim troškovima zalihe jednog takvog proizvoda, dobije se tražena cena. Nedavno izdana publikacija u okviru preduzeća Klas, u kojoj menadžeri uključeni u poslove upravljanja zalihama proizvoda i materijala u ovom preduzeću, iznose svoja iskustva po pitanju smanjivanja troškova, ukazuje na pet najvažnijih sugestija:

1. Periodično preispitivanje zaliha. Zalihe se periodično ocenjuju i svaki put se donosi odluka o veličini narudžbi. Ovime se mogu pronaći proizvodi sa retkom ili nikakvom potražnjom i smanjiti njihove zalihe. 

2. Preispitivanje odnosa potražnje, dostavnog vremena i sigurnosnih zaliha. Na ovaj način mogu se otkriti periodi smanjene potražnje. 

3. ABC pristup. Ovom strategijom proizvodi (materijal) se klasifikuju u tri kategorije (slika 4.). U kategoriju A svrstavaju se proizvodi visoke vrednosti, koji u pravilu učestvuju sa oko 80% u vrednosti godišnjeg prometa, a odnose se na 20% ukupnih zaliha. Proizvodi u klasi B učestvuju s 15%, a klasa C obuhvaća proizvode male vrijednosti, koji ne učestvuju sa više od 5% u vrednosti godišnjeg prometa. Budući da proizvodi iz grupe A nose većinu vrednosti, preporučuje se učestalo preispitivanje politike njihovih zaliha (npr. nedeljno). Nešto ređe se ispituje politika prema grupi B. Konačno, ovisno o vrednosti robe, firma se odlučuje da ne skladišti proizvode iz klase C, ako se radi o maloj potražnji za skupim proizvodima, ili da skladišti relativno visoku količinu proizvoda klase C, ako je reč o velikoj količini izrazito jeftinih artikala.

4. Smanjenje veličine sigurnosnih zaliha. Ovo se, na primer, može postići ako se uspeju smanjiti vremena nabavke.

5. Kvantitativni pristupi. Ovi su pristupi slični opisanima u ovom poglavlju, te se fokusiraju na pronalaženje pravog balansa između cene zaliha i cene realizacije nove narudžbine.

Slika 4.. - ABC analiza

Vidi se da navedene smernice u biti ne razmatraju direktno smanjenje troškova, već smanjenje zaliha. Zadnjih godina, težište nastojanja industrije je povećanje koeficijenta obrtanja zaliha:

Koeficijent obrtanja zaliha = godišnji promet / prosečne zalihe

Povećanje ovog koeficijenta znači smanjenje prosečne veličine zaliha. Ovo smanjuje ulaganja sredstava u zalihe i rizik gubitka kapitala koje to ulaganje donosi. Međutim, istovremeno se povećava rizik gubitka tržišta, zbog verovatnije pojave nedostatka robe, Postavlja se stoga pitanje koliki je optimalni koeficijent obrtanja zaliha, koji bi firma trebala koristiti u praksi. Poslednja istraživanja i analize preduzeća Klas ukazuju na to da se ta vrednost menja iz godine u godinu, te da zavisi o industrijskoj grani. Tako je npr. u 1997. godini preduzeće Klas povećalo ovaj koeficijent u odnosu na prethodno razdoblje. Tablica 1. prikazuje vrednost koeficijenta obrtanja zaliha po različitim industrijama u 1997. godini. Može se zaključiti da postoje dva pravila upravljanja zalihama u ovom preduzeću:

1. Prvo pravilo upravljanja zalihama kaže, da je prognoza potražnje uvek pogrešna. Zbog toga, prognoza izražena kao jedan broj nije pouzdana u projektovanju učinkovite poslovne strategije. Iz tog razloga je potrebno u opis predviđene potražnje uključiti informaciju o njenim verovatnim varijacijama.

2. Drugo pravilo menadžmenta zalihama kaže, da ukupna informacija o potražnji uvek daje precizniju prognozu buduće potražnje od broja prognoziranih potražnji, dobijenih na osnovu razdeljenih informacija. To je srž koncepta udruživanja rizika (risk pooling), kojim se postiže smanjenje zaliha bez smanjene raspoloživosti robe.
Tablica 1.. - Koeficijent obrtanja zaliha u preduzeću Klas
	Preduzeće Klas
	Zadnji kvartal
	Prosek
	Prvi kvartal

	Brašno
	9.8
	5.7
	3.7

	Kvasac
	6.2
	3.4
	2.3

	Aditivi
	9.4
	5.3
	3.5

	Gotova peciva
	8.0
	5.0
	3.8

	Testo
	10.3
	6.6
	4.4

	Hleb
	9.8
	2.4
	1.3


6. MODEL EKONOMIČNE KOLIČINE NARUDŽBINE
Ovaj jednostavni klasični model pokazuje odnose između cena nabavljanja (narudžbine) i čuvanja robe. Posmatra se skladište preduzeća Klas ima redovne zahteve za isporukom samo jednog proizvoda. Proizvod se dobavlja od proizvođača za kojeg se pretpostavlja da ima neograničen kapacitet.  Model uključuje sledeće pretpostavke:

· potražnja je konstantna i iznosi D komada na dan.

· narudžbine skladišta prema dobavljaču su konstantne i iznose Q proizvoda po svakoj narudžbini.

· fiksni troškovi realizacije svake narudžbine su K novčanih jedinica.

· trošak čuvanja zaliha iznosi h svakodnevno po jednom proizvodu.

· vreme dobave (vreme proteklo od ispostave narudžbine do primitka robe) je nula.

· početna zaliha je nula.

· period planiranja je dug (neograničen).

Potrebno je optimizirati narudžbine, tako da ukupni troškovi sastavljeni od troškova realizacije narudžbi i troškova čuvanja zaliha budu minimalni, a da se u niti jednom trenutku ne pojavi manjak robe. Ovo je krajnje pojednostavljena verzija realne situacije. Međutim, zaključci koji proizlaze iz analize ovakvog modela, pomažu u realizaciji efikasne politike zaliha složenih, realnih problema. Budući da se narudžba realizuje trenutno, lako je primetiti da optimalna politika zaliha ovakvog modela pretpostavlja nalog za novom narudžbom, tek u trenutku kada zalihe padnu na nulu. Ovim se postiže smanjenje troškova skladištenja. Da bi se pronašla optimalna narudžbine, treba promotriti nivo zaliha u funkciji vremena (slika 5.). 

Slika 5. - Kretanje zaliha s vremenom
Vreme između dve obnove zaliha naziva se nabavnim ciklusom. Ako je vreme ciklusa jednako T, tada su troškovi zaliha unutar jednog ciklusa:

U jednačini prvi član K, predstavlja fiksne troškove realizacije jedne narudžbine, a drugi član je produkt jedinične dnevne cene skladištenja h, prosečne razine zaliha Q/2 i vremena ciklusa T, koji predstavlja trošak čuvanja zaliha u toku jednog ciklusa. Budući se nivo zaliha menja od Q na početku ciklusa do 0 na njegovom kraju, a potražnja je konstanta i iznosi D po jedinici vremena, mora biti: 
Q = T ( D .

Podeli li se jednačina troškova sa vremenom jednog ciklusa T, odnosno ekvivalentom Q / D = T , slede prosečni ukupni troškovi po jedinici vremena (obično po danu):

 =prosečni ukupni T po danu preduzeća Klas

Jednostavan račun daje optimalnu veličinu narudžbine koja daje najmanji iznos ovih troškova. Traženjem ekstrema funkcije troškova po nabavnoj količini Q dobije se ekonomična količina narudžbine:

Ovaj jednostavni model ukazuje na dva zaključka:

1. Optimalna politika preduzeća Klas balansira odnos troškova čuvanja zaliha i fiksnih troškova realizacije narudžbine. Fiksni troškovi svedeni na jedinicu vremena  K ( D / Q i troškovi čuvanja robe po danu h ( Q / 2 prikazani su na slici 6. 

Slika 6. - Troškovi u jedinici vremena

Sa povećanjem narudžbine linearno rastu dnevni troškovi čuvanja zaliha h ( Q / 2 , a troškovi narudžbine podeljeni s vremenskim ciklusom K ( D / Q padaju. Ekonomična veličina narudžbine je u tački u kojoj se linije ovih troškova presecaju. To znači da je:

odnosno:

(13.4)

Prosečni ukupni troškovi po danu, a time i ukupni godišnji troškovi relativno su neosetljivi na veličinu narudžbine Q. Za dokaz ove tvrdnje razmatra se narudžba u iznosu Q = b ( Q*, gde je Q* ekonomična narudžbna. Za b = 1.2 narudžba je za 20% veća od ekonomične.

prosečni ukupni Tpo danu 

Za b = 1 nabavna količina je Q = Q* pa je:

Iz čega sledi da je odnos ukupnih troškova za narudžbinu Q = b ( Q* ; (b ( 1), prema troškovima ekonomične narudžbine jednak: 

Na tablici 2.  pokazan je uticaj nekih vrednosti varijable b na godišnje troškove sistema.

Tablica 2. – Uticaj vrednosti varijable b na godišnje troškove preduzeća Klas
	 b
	0.5
	0.8
	0.9
	1
	1.1
	1.2
	1.5
	2

	Porast troška u postocima
	25
	2.5
	0.5
	0
	0.4
	1.6
	8
	25


Iz tablice 2. uočava se da je povećanje narudžbine od 20% ( b = 1.2 ) ima za posledicu porast troškova za samo 1.6%.

7.
PLANIRANJE PROIZVODNJE I ZALIHA S OBZIROM NA NEPREDVIDIVOST POTRAŽNJE
Prethodni model pokazao je odnos između troškova nabave i troškova zaliha robe. Pri tome je pitanje nepredvidivosti potražnje bilo zanemareno. Mnoge kompanije planiraju proizvodnju  oslanjajući se na predviđenu potražnju, iako su svesni mogućnosti pogrešne procene. Zbog pre spominjanih novonastalih tržišnih uslova, procena potražnje postaje sve problematičnija, te je odluku o kapacitetu proizvodnje potrebno doneti na osnovu iscrpne analize verovatnosti mogućih scenarija potražnje i odnosa profita i troškova koji slede za pojedini obim proizvodnje. Za primer se usvaja kompanija koja izrađuje proizvode sezonskog tipa, podložne čestim promenama dizajna. Kako bi mogla organizovati proizvodnju, otprilike šest meseci prije početka prodaje, tvrtka mora planirati proizvodne količine za svaki od svojih proizvoda. Budući da ne postoji jasna indikacija kako će tržište reagovati na novi dizajn, nemoguće je tačno predvideti obim buduće potražnje. S procenom veće potražnje ostati će na skladištima neprodane zalihe, dok će podcenjena potražnja dovesti do nestašice robe i gubitka potencijalnih kupaca i profita. Problemu se pristupa na način da se marketinškom odelu postavi zadatak da na osnovu podataka o prodaji u prošlim sezonama, procene trenutnog tržišnog stanja i ostalih relevantnih uticaja, statističkim metodama postavi verovatnu prognozu potražnje. 
Verovatnost veličine potražnje u nekom drugom slučaju ne mora biti ocenjena na osnovu marketinške procene, već nekog drugog relevantnog podatka. Najčešće je to prosečna potražnja i njena standardna devijacija u proteklim periodima. Na osnovu takve procene može se doći do podataka da, postoji 11% verovatnosti da će potražnja iznositi 8 000 komada, odnosno 22% za 14 000 komada. Prognoza se može tražiti za određeni raspon količina, te prikazati grafički. Postavlja se pitanje kako iskoristiti ovaj podatak za planiranje obima proizvodnje? Za odgovor na postavljeno pitanje treba u razmatranje uvesti i sledeće podatke:

· Koliki su fiksni troškovi proizvodnje (troškovi pokretanja proizvodnje) ?

· Kolika je jedinična cena proizvodnje?

· Kolika je prodajna cena proizvoda?

· Kolika je diskontna cena proizvoda, ako se ne proda u predviđenom roku?

Svi ovi podaci potrebni su za pronalaženje odgovora na konačno pitanje koje glasi: Koliki je obim proizvodnje preduzeća Klas za koji će biti ostvaren najveći profit?

8. EFEKT POSTOJEĆIH ZALIHA
U ovom poglavlju promatra se slučaj kada preduzeće Klas ima prošlogodišnje zalihe robe, a za istu takvu robu planira proizvodnju odnosno prodaju u novoj sezoni. Jasno je da u slučaju kada su te zalihe veće od serije koja daje najveći prosečno očekivani profit, najbolje ne pokretati proizvodnju. Međutim, kada su zalihe manje od tog iznosa, pitanje je da li se isplati finansirati novu proizvodnju, te ako da, u kojem obimu. Ako se Klas ne odluči na novu proizvodnju, može isporučiti samo količinu postojećih proizvoda. Ako se pak odluči na proizvodnju, treba imati u vidu da mora pokriti fiksne troškove njenog pokretanja, koji su nezavisni o veličini serije. Za opis ovog problema usvaja se slučaj iz prethodnog poglavlja, ali uz uslov da postoje zalihe prošlogodišnje robe. Na slici 7 crtkana crna linija jednaka je liniji profita sa slike 6., koja predstavlja predviđeni prosječni profit ovisno o veličini proizvodnje. Puna crna linija pokazuje isto za nepostojanje fiksnih troškova proizvodnje. Ako određeni broj proizvoda već postoji na zalihama, tada se ukupan očekivani profit uvećava za trošak njihove izrade. Stoga, plava linija predstavlja troškove izrade odgovarajućeg broja proizvoda
. U slučaju donošenja odluke da se ništa ne proizvoditi, ne postoje fiksni troškovi pokretanja proizvodnje, niti troškovi izrade proizvoda. Zato je prosečni očekivani profit jednak sumi profita očitanog na punoj crnoj liniji (za proizvodnju bez fiksnih troškova) i cene proizvodnje postojećih proizvoda, očitane na plavoj liniji. Ovu sumu pokazuje crvena linija. Ako se proizvođač odluči na pokretanje proizvodnje za nadopunu do 12000 proizvoda, koja je prije ocenjena kao ona koja daje najveći prosečni očekivani profit, tada će očekivani ukupni profit biti suma očekivanog profita za 12000 proizvoda (isprekidana crna linija iznad 12 000) i cene izrade postojećeg broja proizvoda (plava linija). Ovu sumu pokazuje zelena linija. Sledeće pretpostavka je da postojeća zaliha iznosi 5000 proizvoda.

U slučaju da se odustane od pokretanja nove proizvodnje, prosečno očekivani profit je :

200 000 + 5 000 ( 80 = 600 000.

Prvih 200 000 očitano je sa pune crne linije, a 5000 ( 80  predstavlja troškove proizvodnje 5000 komada proizvoda (plava linija). 

Ako se proizvođač odluči na pokretanje proizvodnje, za zadovoljenje količine od 12 000 proizvoda, tada će prosečni očekivani profit iznositi:

375 000 + 5 000 ( 80 = 775 000.

Ovde ovih 375 000 pokazuje isprekidana linija na slici, a drugi deo je kao i pre, ušteda na troškovima proizvodnje postojećih 5000 komada proizvoda Budući da je očekivani prosečni profit veći za slučaj povećanja broja proizvoda, sledi da je optimalna politika pokretanje proizvodnje. Za slučaj kada postoji zaliha od 10 000 proizvoda, istom analizom dolazi se do zaključka da je profit koji se ostvaruje prodajom samo te količine, veći od srednjeg očekivanog profita za slučaj pokretanja proizvodnje dodatnih 2000 proizvoda:

Slika 7.. - Uticaj postojećih zaliha

Bez proizvodnje:  --- 



Profit = 425 000 + 10 000 ( 80 = 1 225 000,

uz proizvodnju do 12 000: 
                        Profit = 375 000 + 10 000 ( 80 = 1 175 000.

Znači da eventualni prihod od prodaje novoizrađenih proizvoda ne opravdava ulaganje u novi proizvodni ciklus. Najveći ukupan očekivani profit ostvariv u slučaju pokretanja proizvodnje jednak je 375 000 NJ, plus ušteda na proizvodnji postojećih proizvoda, odnosno  375 000 + 80 ( zalihe. On je jednak ukupno očekivanom profitu u slučaju da se ne pokreće proizvodnja, a na zalihama postoji 8500 proizvoda (375 000 + 80 ( zalihe). To znači da stanje zaliha ispod 8500 komada opravdava ulaganje sredstava u novu proizvodnju. Za veće zalihe to nije isplativo. To je vidljivo i iz slike 7. Iznad 8500 proizvoda presijecaju se linije očekivanog profita za slučaj nepokretanja i pokretanja proizvodnje.  Analogno ovom, planiranja proizvodne količine zavisno od postojećih zaliha i fiksnih troškovi, isti se princip može primeniti u planiranju veličine narudžbine robe za popunjavanje zaliha. U tom slučaju su fiksni troškovi proizvodnje zamenjeni fiksnim troškovima narudžbine. Jasno je da se period planiranja ne mora, kao u primeru, odnositi na sezonu, već on može imati bilo koju prikladnu dužinu.  
9.  POTREBA ZA STALNIM ZALIHAMA
Prethodni primer preduzeća Klas kojim je pokazana vrednost poznavanja predviđene potražnje, podrazumijevao je da se odluka o nabavci robe, odnosno planiranju kapaciteta proizvodnje, donosi samo jednom u jednom poslovnom razdoblju. U većini slučajeva ove se aktivnosti mogu razdijeliti na više faza u toku tog razdoblja (godine). Za razliku od idealnog slučaja posmatranog u analizi modela optimalne narudžbine, u realnoj situaciji svaki učesnik distribucijskog lanca (u principu) ima potrebu da u svakom trenutku poseduje određene zalihe robe. Razlozi za to su lako shvatljivi, a mogu se objasniti na primeru distributera. On prosleđuje svoje narudžbine proizvođaču. Proizvođač ne može trenutno ispuniti postavljene zahteve (kako je pretpostavljeno idealnim modelom), već postoji određeno vreme za realizaciju svake narudžbine. Pored toga, procena potražnje koju ima distributer nije apsolutno sigurna, već sadrži određenu nepouzdanost. Iz toga se može zaključiti da postoje barem tri razloga zašto dobavljač mora osigurati zalihe u periodu realizacije narudžbine:

1. Da bi zadovoljio predviđenu potražnju u periodu dok naručena roba još nije stigla od proizvođača.

2. Da pokrije nesigurnost procene potražnje.

3. Zbog optimiranja odnosa troškova posedovanja zaliha i fiksnih troškova realizacije nove narudžbine.

Ista se situacija ponavlja kretanjem po različitim nivoima u distribucijskom lancu. Tako proizvođač mora osigurati svoje zalihe ugradbenih delova i materijala, njegovi dobavljači svoje itd. Razlozi držanja zaliha su prilično jasni. Međutim, koja je optimalna strategija za upravljanje zalihama, odnosno planiranje kapaciteta proizvodnje?  Odgovor na ovo pitanje uključuje dva slučaja. Prvi je kada ne postoje fiksni troškovi, nezavisni o novoj narudžbini ili proizvodnji, već je ukupan trošak jednak umnošku jedinične cene i zahtevane količine robe. Drugi slučaj uključuje fiksne troškove, koji su jednaki za svaki zahtev nezavisno o njegovoj veličini. Ovde je ukupan trošak jednak sumi fiksnih troškova i produkta jedinične cene i količine. 

ZAKLJUČAK

U obilju definicija koje objašnjavaju pojam marketinga jedinstven je zaključak da je marketing kompleksan proces u kome su ideje, koncepti, roba, proizvodi, usluge, cene, promocije u fokusu objektno orijentisanih aktivnosti planiranja i odlučivanja, sprovođenja operacija distribucije, transporta, i razmene, čije rezultate prati određen nivo zadovoljstva pojedinca i poslovne organizacije. Kompleksnost marketinga određuju četiri međusobno funkcionalno povezana elementa: proizvod ili usluga, odnosno ponuda (P), prodajna cena (P), prostor (P) sa kanalima distribucije i promocija (P). Celina koju čine 4 P strukturira marketing - mix u koji su uključeni struktura kanala distribucije, proizvođači i potrošači robe, ali i trgovina, koristeći logističke koncepte, instrumente i mere, strategije i operacije. Dvostruki je cilj strategija marketinga. U prvom slučaju one treba da doprinesu ispunjenju ciljeva korisnika (kupaca), a u drugom slučaju cilj je dobit organizacije. Njih treba posmatrati kao osnovne strategije koje neposredno dotiču sve obuhvatne organizacione oblasti i pomoću kojih se "sastavljaju važni delovi" celine. Prilikom stvaranja (formiranja) strategija marketinga organizacije imaju veliki manevarski prostor, kome su, u svakom slučaju, putem internih i eksternih okvirnih uslova postavljene granice. Generisanje i formulisanje strategija marketinga je kreativni stvaralački proces. On može da se ojača pomoću određene strateške dimenzije. Od važnih dimenzija može se stvoriti više kombinacija; ili sve dimenzije mogu ravnopravno da uđu u strategiju ili jedna dimenzija dominira nad ostalim. Nije retkost da se strategije često nazivaju po nekoj, upravo dominantnoj dimenziji. Karakteristične marketinške strateške dimenzije određuju: vrsta i način obrade tržišta, obim obrade tržišta, nivo iskustva i znanja o tržištu, prostorna struktura tržišta, razvojni pravci u osvajanju novih tržišnih prostora, ponašanje na tržištu prema konkurenciji, odnosi proizvod/tržiste, prednosti konkurencije/aktiviranje tržišta, inovacije u organizaciji i menadžmentu sa tržišnim implikacijama, kooperacija sa kupcima + potrošačima, tehnološka orijentacija za zadovoljavanje potreba potrošača.


Ove strateške dimenzije čine ose simetrije strategijama marketinga, ali istovremeno predstavljaju i orijentacioni pravac kod generisanja i formulisanja strategija logistike. Ključ strategijskog razmišljanja uključuje predviđanje i anticipaciju odgovora klijenta (kupca, potrošača) ili konkurenta na razne alternativne akcije i planiranje zasnovano na toj osnovi. Generalno, predmet strategije je defmisanje kompetitivne prednosti organizacije. Strategijski planovi se iskazuju u akcijama koje imaju tendenciju da budućnost, buduću poziciju organizacije osvoje implementacijom, evaluacijom i kontrolom ciljeva utvrđenih na osnovi dijagnoze sadašnjosti, sadašnje pozicije (gde smo sada?, zašto smo ovde?) i prognoze buduće pozicije (gde moramo stići?).  

Nakon reorganizacije i prelaska sa proizvodne na tržišnu orjentaciju menadžment Klas-a će biti u mogućnosti da lakše i brže prepozna i udovoljava zahtevima kupaca i tržišta u skladu sa svojim razvojom. Više slobode u pojedinim proizvodnim linijama će omogućiti efikasniju i produktivniju proizvodnju kao i više slobode u testiranju proizvoda i tržišta što će omogućiti kvalitetniji razvoj novih i unapređenje postojećih proizvoda. Reorganizacija će uključivati delegiranje odgovornosti na niže strukture menadžmenta i veću decentralizaciju u čitavom preduzeću. U poređenju sa zadržavanjem postojeće organizacije Klas je već sad izložen različitim rizicima od gubljenja tržišnog udela od strane konkurencije, a ovaj problem će biti naročito izražen u skorijoj budućnosti. Zbog toga je Klas-u neophodna dinamičnija i fleksibilnija organizaciona struktura koja će im omogućiti lakši i brži razvoj, te zadržavanje liderske pozicije na našem tržištu pekarskih proizvoda. 

LITERATURA:
· AMMER, C.; AMMER, D.S.: Dictionary of Business and Economics, The Free Press, London, 1984.

· MAJSTOROVIĆ, V.: Upravljanje proizvodnjom i projektima, Sveučilište u Mostaru, Mostar, 2001.

· SCHROEDER, R.G:: Upravljanje proizvodnjom, MATE, Zagreb, 1999.

· SIMCHI-LEVI, D.; KAMINSKY, P.; SIMCHI-LEVI, E.: Designing and Managing the Supply Chain, Mc Graw-Hill Higher Education, Boston,  2000.

· VOLLMAN, T.; BERRY, W.; WHYBARK, M.: Manufacturing Planning and Control System, Irvin, Boston, 1992.

· WIENDAHL, H.-P.: Load-Oriented Manufacturing Control, Springer Verlag, Berlin, Heidelberg, New York, 1995.

· WIGHT, O.: Manufacturing Resource Planning, MRP II, Essex Junction, Oliver Wight Ltd. 1984.

Kilibarad M. Definisanje ključnih inikatora logističkih performansi, pregledni rad, Časopsi Tehnika Vol. 6, Strana 15-21, Beograd 2007.
� Božić V., „ Uvod u logistiku marketinga“, Beograd, 2004., str 13.


� www.efqw.com


� www.krajinaklas.com/


� www.krajinaklas.com/


� www.krajinaklas.com/


� www.krajinaklas.com/


� Ristić Jelena, Merenje zadovoljstva kupaca, Festival kvaliteta, Kragujevac, 2005: �HYPERLINK "http://www.cqm.co.yu/2005/sekcija"�www.cqm.co.yu/2005/sekcija�


� Ristić Jelena, Merenje zadovoljstva kupaca, Festival kvaliteta, Kragujevac, 2005: �HYPERLINK "http://www.cqm.co.yu/2005/sekcija"�www.cqm.co.yu/2005/sekcija�


� Ristić Jelena, Merenje zadovoljstva kupaca, Festival kvaliteta, Kragujevac, 2005: �HYPERLINK "http://www.cqm.co.yu/2005/sekcija"�www.cqm.co.yu/2005/sekcija�


� Kilibarad M. Definisanje ključnih inikatora logističkih performansi, pregledni rad, Časopsi Tehnika Vol. 6, Strana 15-21, Beograd 2007.


� www.krajinaklas.com/


� Kilibarad M. Definisanje ključnih inikatora logističkih performansi, pregledni rad, Časopsi Tehnika Vol. 6, Strana 15-21, Beograd 2007.





PAGE  
10

_1066916887.unknown

_1076096994.unknown

_1076097500.unknown

_1309523025.unknown

_1076097158.unknown

_1066917110.unknown

_1066917756.unknown

_1067033330.unknown

_1066917401.unknown

_1066916901.unknown

_1063967519.unknown

_1066912156.unknown

_1063740934.unknown

_1063741769.unknown

_1063740481.unknown

